
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 201 

27 Μαρτίου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1/1482 (1) 

Έγκριση Ο.Ε.Υ. της Κ.Ε.Υ.Α. Πευκοχωρίου Ν. Χαλκιδι¬ 
κής. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Ν. 1069/80 «περί κινήτρων για την 
ίδρυση επιχειρήσεων Υδρεύσεως και Αποχετεύσεως». 

2. Τις διατάξεις του άρθρου 6 του Ν. 2307/95. 

3. Τις διατάξεις του Ν. 3200/55 «Περί διοικητικής 
αποκ/σης με τις τροποποιήσεις και συμπληρώσεις του». 

4. Το Π.Δ. 239/29.6.95 «περί σύστασης ενιαίας επιχεί¬ 
ρησης ύδρευσης αποχέτευσης με την επωνυμία «κοινο¬ 
τική επιχείρηση ύδρευσης αποχέτευσης κοινότητας Πευ¬ 
κοχωρίου Ν. Χαλκιδικής». 

5. Την αριθ. 14/96 απόφαση του κοινοτικού συμβου¬ 
λίου Πευκοχωρίου με την οποία εγκρίνεται η αριθ. 1 /96 
απόφαση του Διοικητικού συμβουλίου της Κ.Ε.Υ.Α. Πευ¬ 
κοχωρίου «περί ψήφισης Οργανισμού Εσωτερικής Υπηρε¬ 
σίας της επιχείρησης», αποφασίζεται: 

Εγκρίνεται η αριθμ. 14/96 απόφαση του κοινοτικού 
συμβουλίου Πευκοχωρίου «περί έγκρισης του Οργανισμού 
Εσωτερικής Υπηρεσίας της Κ.Ε.Υ.Α» αναφορικά με την 
οργάνωση, την σύνθεση, τις αρμοδιότητες και τη λειτουρ¬ 
γία των υπηρεσιών της, τις οργανικές θέσεις του προσωπι¬ 
κού, που ορίζονται ως κατωτέρω: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Αντικείμενο Ο.Ε.Υ. 

Ο Οργανισμό Εσωτερικής Υπηρεσίας (Ο.Ε.Υ.) της Κοι¬ 
νοτικής Επιχείρησης Ύδρευσης και Αποχέτευσης Πευκο¬ 
χωρίου ρυθμίζει τα ζητήματα που αφορούν την οργάνωση, 
την σύνθεση, τις αρμοδιότητες και τη λειτουργία των υπη¬ 
ρεσιών της, τον αριθμό των οργανικών (τακτικών) θέσεων 
του προσωπικού, τις αποδοχές, τον τρόπο πρόσληψης και 
απόλυσης, την πειθαρχική ευθύνη και γενικά κάθε θέμα 
που έχει σχέση με την υπηρεσιακή κατάσταση και τα δικαι¬ 
ώματα του απασχολουμένου προσωπικού και τις υποχρε¬ 
ώσεις της Κ.Ε.Υ.Α.Π. προς το προσωπικό που από την 
πρόσληψη του αποδέχεται τον Ο.Ε.Υ. ως εργασιακή 
σχέση. 


Αρθρο 2 

Διοικητικό Συμβούλιο - Εκπροσώπηση της Επιχείρησης 

1. Το Διοικητικό Συμβούλιο της Κοινοτικής Επιχείρησης 
Ύδρευσης - Αποχέτευσης Πευκοχωρίου, διοικεί την Επι¬ 
χείρηση αυτή και διαχειρίζεται την περιουσία και τους πό¬ 
ρους αυτής και αποφασίζει για κάθε θέμα που αφορά 
αυτή, σύμφωνα με τις διατάξεις του Π.Δ. 239/95, και του 
Ν, 1069/80 και του παρόντος Ο.Ε.Υ. 

2. Ο Πρόεδρος ή σε περίπτωση κωλύματος αυτού ο 
Αντιπρόεδρος του Διοικητικού Συμβουλίου εκπροσωπεί 
την Επιχείρηση ενώπιον των δικαστηρίων και των άλλων 
αρχών και έχει γενικότερα τις αρμοδιότητες και εξουσίες 
που ορίζει ο Ν. 1069/80 και ο παρών Ο.Ε.Υ. 

Αρθρο 3 

Γενικός Διευθυντής 

Ο Γενικός Διευθυντής της Επιχείρησης προΐσταται 
όλων των υπηρεσιών αυτής και έχει τις αρμοδιότητες και 
εξουσίες που ορίζει ο Ν. 1069/80 και ειδικότερα ο παρών 
Ο.Ε.Υ. 

ΚΕΦΑΛΑΙΟ Β' 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΗΣ ΕΠΙΧΕΙΡΗΣΗΣ 

Αρθρο 4 

Υπηρεσίες της Κ.Ε.Υ.Α.Π. 

Οι Υπηρεσίες της Κ.Ε.Υ.Α.Π. των οποίων προΐσταται ο 
Γενικός Διευθυντής είναι οι εξής: 

- Διεύθυνση Τεχνικών Υπηρεσιών και 

- Διεύθυνση Διοικητικής και Οικονομικής Υπηρεσίας. 

Αρθρο 5 

Νομικός Σύμβουλος 

1. Ο Νομικός Σύμβουλος της Κ.Ε.Υ.Α.Π. ασχολείται με 
τις κάθε είδους νομικές υποθέσεις της Επιχείρησης και 
επιδιώκει την εξασφάλιση της περιουσίας και των συμφε¬ 
ρόντων γενικότερα αυτής. 

2. Ο Νομικός Σύμβουλος της Επιχείρησης είναι υποχρε¬ 
ωμένος να παρευρϊσκεται στις συνεδριάσεις του Δ.Σ. 
κάθε φορά που προσκαλείται από τον Πρόεδρο ή τον Προ- 
εδρεύοντα αυτού. 

3. Στις υποχρεώσεις του Νομικού Συμβούλου της Επι¬ 
χείρησης περιλαμβάνονται επίσης: α) Η γνωμάτευση αυ¬ 
τού για κάθε θέμα της Επιχείρησης που τίθεται υπόψη του 
από τον Πρόεδρο ή τον Προεδρεύοντα του Δ.Σ. ή το Γε- 

νικά Διευθυντή της Επιχείρησης, β) Η νομική επεξεργασία 
των διακηρύξεων των διαγωνισμών, των κάθε μορφής 
συμβάσεων και συμφωνητικών της Επιχείρησης, γ) Η πα¬ 
ράσταση αυτού στα δικαστήρια και στις διάφορες επιτρο¬ 
πές ως πληρεξούσιος δικηγόρος της Επιχείρησης και δ) Η 
τήρηση των φακέλλων των δικαστικών υποθέσεων στη 
Γραμματεία της Επιχείρησης με την εποπτεία του. 

4. Η ανάθεση των νομικών υποθέσεων στο Νομικό Συμ¬ 
βούλιο, η αίτηση γνωμάτευσης ή νομικής επεξεργασίας 
των διακηρύξεων συμβάσεων κλπ. όπως και η πρόσκληση 
αυτού στις συνεδριάσεις του Διοικητικού Συμβουλίου γί¬ 
νεται με σχετικό έγγραφο του προέδρου ή Προεδρεύο- 
ντος του Διοικητικού Συμβουλίου. 

. Αρθρο 6 

Εξωτερικοί Σύμβουλοι 

Η Επιχείρηση μπορεί να χρησιμοποιεί τις υπηρεσίες και 
άλλων εξωτερικών συμβούλων με ειδικές γνώσεις, όπως 
Οικονομολόγου, Τεχνικού, Χημικού, Προγραμματιστή δη¬ 
μοσίων σχέσεων κλπ. όταν το απασχολούμενο από αυτή 
επιστημονικό και άλλο προσωπικό δεν έχει τις ειδικές αυ¬ 
τές γνώσεις ή τον απαιτοϋμενο χρόνο, κατόπιν αιτιολογη¬ 
μένης αποφάσεως του Δ.Σ. αυτής. Η χρησιμοποίηση τέ¬ 
τοιων ειδικών συμβούλων θα γίνεται πάντοτε με σύμβαση 
αναθέσεως έργου από την Κ.Ε.Υ.Α.Π. που θα έχει προη¬ 
γουμένως εγκριθεί από το Δ.Σ. αυτής. 

Αρθρο 7 

Διεύθυνση Τεχνικών Υπηρεσιών 

Η Διεύθυνση Τεχνικών Υπηρεσιών συγκροτείται από τις 

ακόλουθες Υπηρεσίες: 

α. Υπηρεσία Ύδρευσης - Αποχέτευσης και 

β. Υπηρεσία εγκαταστάσεων βιολογικού καθαρισμού. 

Αρθρο 8 

Διεύθυνση Διοικητικής και Οικονομικής Υπηρεσίας 

Η Διεύθυνση διοικητικής και οικονομικής υπηρεσίας συ¬ 
γκροτείται από την διοικητική και οικονομική υπηρεσία. 

Αρθρο 9 
Μελέτες Έργων 

1. οι μελέτες για τεχνικά έργα συντήρησης, βελτίωσης 
και επεκτάσεως των δικτύων υδρεύσεως και αποχετεύ- 
σεως, οι μελέτες για παροχές υδρεύσεως, οι συνδέσεις με 
δίκτυα αποχετεϋσεως, όπου χρειάζονται αναπτυξιακές 
μελέτες, ή οποιαδήποτε μελέτη που αφορά τους σκοπούς 
της Επιχείρησης καταρτίζονται από το επιστημονικό τε¬ 
χνικό προσωπικό της αντίστοιχης κατά αρμοδιότητα υπη¬ 
ρεσίας της Επιχείρησης. 

2. Οι ανωτέρω μελέτες ελέγχονται από τον Γ ενικό Διευ¬ 
θυντή της Επιχείρησης. 

3. Ο Γενικός διευθυντής κατόπιν εισηγήσεως του Διευ¬ 
θυντή Τεχνικών Υπηρεσιών εκτιμώντας τις υπηρεσιακές 
ανάγκες και την πραγματική απασχόληση σε δεδομένη 
χρονική περίοδο του επιστημονικού τεχνικού προσωπικού 
μπορεί να αναθέσει την εκπόνηση της μελέτης ή μελετών 
οε οποιοδήποτε από το ανωτέρω προσωπικό, ανεξάρτητα 
από τη διοικητική θέση στην οποία υπηρετεί. 

4. Ο Γενικός διευθυντής μπορεί να αναλάβει ο ίδιος την 
εκπόνηση κάποιας τεχνικής μελέτης. 

5. Οι μελέτες εκτελέσεως τεχνικών έργων για την εκπό¬ 
νηση των οποίων η Επιχείρηση δεν διαθέτει τα κατάλληλα 
μέσα ή το κατάλληλο και απαραίτητο τεχνικό επιστημονικό 


προσωπικό, ανατίθενται σε πρόσωπα εκτός Επιχειρή- 
σεως, σύμφωνα με τις οικείες διατάξεις της ισχύουσας νο¬ 
μοθεσίας. . 

6. Η σύσταση ιδιαίτερου γραφείου ή υπηρεσίας μελετών 
στο μέλλον όταν αυτό επιβάλλεται από τις πραγματικές 
υπηρεσιακές ανάγκες που διαπιστώνεται με σχετική λε¬ 
πτομερή εισήγηση του Γ ενικού Διευθυντοϋ της επιχείρη¬ 
σης προς το Διοικητικό Συμβούλιο το οποίο και αποφασί¬ 
ζει σχετικά θα ανήκει στην αρμοδιότητα της Διευθύνσεως 
των Τεχνικών Υπηρεσιών. 

Αρθρο 10 

Επίβλεψη - Εποπτεία - Έλεγχος Έργων 

1. Η επίβλεψη, η εποπτεία και ο έλεγχος των έργων που 
εκτελούνται από τα συνεργεία της Επιχείρησης ασκείται 
από τον Προϊστάμενο Τεχνικών Υπηρεσιών. 

2. Η εποπτεία και ο έλεγχος των έργων και των μελετών 
που εκτελούνται εργολαβικά ασκείται από το Γ ενικό Διευ¬ 
θυντή ενώ η επίβλεψη αυτών ασκείται από τον οριζόμενο 
με απόφαση του Διοικητικού Συμβουλίου της Επιχείρη¬ 
σης. 

ΚΕΦΑΛΑΙΟ Γ 

ΓΕΝΙΚΟΣ ΔΙΕΥΘΥΝΤΗΣ ΤΗΣ ΕΠΙΧΕΙΡΗΣΗΣ 
Αρθρο 11 

Επιμέλεια - Εισηγήσεις - Αποφάσεις και άλλες 
αρμοδιότητες και εξουσίες 

1. Ο Γενικός διευθυντής της Επιχείρησης προΐσταται 
όλων των υπηρεσιών της Επιχείρησης, εξασφαλίζει την 
ομαλή λειτουργία της και φροντίζει: 

α. Για την εκπλήρωση του σκοπού για τον οποίο συστά- 

θηκε η Επιχείρηση. 

β. Για την κατάρτιση του ετήσιου προγράμματος κατα¬ 
σκευής, επεκτάσεως και συντηρήσεως των δικτύων 
υδρεύσεως, αποχετεύσεως και των συναφών με αυτά 
εγκαταστάσεων. 

γ. Για την κατάρτιση ετήσιου προγράμματος επενδύ¬ 
σεων, για το επόμενο έτος και τα επόμενα αυτού τέσσερα έτη 
υποδεικνύοντας τις πηγές χρηματοδότησης αυτών. 

Τα ανωτέρω β' και γ' προγράμματα πρέπει να υποβάλλο¬ 
νται προς έγκριση στο Δ.Σ. 4 τουλάχιστον μήνες πριν από 
την έναρξη του έτους που αφορούν. 

δ. Για την κατάρτιση, 3 τουλάχιστον μηνών από την 
έναρξη κάθε έτους, του προϋπολογισμού εσόδων - εξό¬ 
δων με τη βοήθεια των διευθύνσεων των τεχνικών υπηρε¬ 
σιών και των οικονομικών υπηρεσιών. 

ε. Για την κατάρτιση από την οικονομική υπηρεσία του 
ετήσιου απολογισμού και της εκθέσεως πεπραγμένων της 
επιχείρησης μέσα σε 3 μήνες από τη λήξη κάθε έτους. 

στ. Για την κατάρτιση των αναγκαίων αναμορφώσεων 
και τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων και εξόδων με τη 
βοήθεια των αρμοδίων υπηρεσιών της Επιχείρησης. 

ζ. Για τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλικών 
λειτουργίας των εγκαταστάσεων και εκτελέσεως των δια¬ 
φόρων έργων, όπως και για την ποιότητα και τις τιμές αυ¬ 
τών, σύμφωνα με τις αποφάσεις και εντολές αυτού και του 
Διοικητικού Συμβουλίου. 

η. Για την εκτέλεση των αποφάσεων του Διοικητικού 
Συμβουλίου και των επιτροπών του άρθρου 8 παρ. 3 του Ν. 
1069/80 «περί κινήτρων διά την ίδρυσιν Επιχειρήσεων 
Υδρεύσεως και Αποχετεύσεως». 

Ο Γενικός Διευθυντής ευθύνεται για την εκτέλεση των 
ανωτέρω αποφάσεων. 

2. Ο Γενικός Διευθυντής της Επιχείρησης εισηγείται 
προς το Διοικητικά Συμβούλιο: 

α. Την ανάθεση μελετών έργων και προμηθειών και του 
τρόπου εκτελέσεως αυτών σύμφωνα με τις ισχύουσες δια¬ 
τάξεις. 

β. Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην Επιχείρηση. 

γ. Την έγερση αγωγών, την άσκηση ενδίκων μέσων ή την 
παραίτηση από αυτά και την επιδίωξη συμβιβασμού. 

δ. Τη σύναψη δανείων. 

ε. Τη συμμετοχή φυσικών ή νομικών προσώπων ή 
Ο.Τ.Α. ή Επιχειρήσεων Κοινής Ωφελείας στη δαπάνη κα¬ 
τασκευής έργων, τα οποία επιθυμούν να κατασκεύσει η 
Επιχείρηση κατά προτεραιότητα όπως και τους όρους της 
συμμετοχής αυτής. 

στ. Τη λήψη των κατάλληλων μέτρων για την ασφάλεια 
των εργαζομένων στην Επιχείρηση, όπως και για την τή¬ 
ρηση των διατάξεων της εργατικής νομοθεσίας. Οι αρμό¬ 
διοι κατά περίπτωση προϊστάμενοι είναι υποχρεωμένοι να 
θέτουν αμελλητί υπόψη του Γ ενικού Διευθυντή τέτοια θέ¬ 
ματα. 

ζ. Όλα τα προς συζήτηση θέματα. 

3. Ο Γενικός Διευθυντής της Επιχείρησης αποφασί¬ 
ζει: 

α. Για την εκτέλεση συνήθους φύσεως έργων ή προμη¬ 
θειών και αναλήψεως υποχρεώσεων, εφόσον η συνολική 
δαπάνη δεν υπερβαίνει το ποσό των δρχ. 200.000. Το 
όριο αυτό επιτρέπεται να αυξομειώνεται με απόφαση του 
Δ.Σ. της Επιχείρησης. 

β. Γ ια την τοποθέτηση του προσωπικού στις προβλεπό- 
μενες από την Επιχείρηση θέσεις. 

γ. Για τη χορήγηση αδειών στο προσωπικό της Επιχείρη¬ 
σης, κατόπιν εισηγήσεων των αρμοδίων κατά περίπτωση 
προϊσταμένων. 

δ. Γ ια τη λήψη των κατάλληλων μέτρων ασφαλείας των 
εργαζομένων παρεμβαίνοντας σε περιπτώσεις επείγου¬ 
σες και προς αποτροπή κινδύνων για τους εργαζομένους, 
χωρίς εισήγηση των αρμοδίων προϊσταμένων. Ακολουθεί 
σχετική ενημέρωση του Δ.Σ. 

4. Ο Γενικός διεθυντής της Επιχείρησης: 

α. θεωρεί και υπογράφει τις μελέτες επεκτάσεως και 
συμπληρώσεως των εγκαταστάσεων, τους όρους διακη- 
ρύξεως της προμήθειας όλων των υλικών και της εκτέλε¬ 
σης νέων έργων. 

β. θεωρεί και υπογράφει τα εντάλματα πληρωμών και 
τις ημερήσιες ταμιακές καταστάσεις της Επιχείρησης. Την 
αρμοδιότητα αυτή μπορεί να εκχωρήσει για ορισμένο ή αό¬ 
ριστο μέχρι ανακλήσεως χρόνο και κατόπιν εγκρίσεως του 
Διοικητικού Συμβουλίου, στον προϊστάμενο της Διοικητι¬ 
κής και Οικονομικής Υπηρεσίας. 

γ. θεωρεί τα διάφορα τιμολόγια προμήθειας εργαλείων, 
υλικών, υπηρεσιών κλπ. πριν από την έκδοση ενταλμάτων 
πληρωμής αφού προηγουμένως ζητήσει από τις αρμόδιες 
κατά περίπτωση υπηρεσίες να βεβαιώσουν ότι παραλή- 
φθηκαν τα αναγραφόμενα στα τιμολόγια υλικά ή υπηρε¬ 
σίες και η ποιότητα, οι τιμές μονάδας και οι άλλοι όροι της 
προμήθειας είναι σύμφωνοι με την παραγγελία τη σύμ¬ 
βαση ή το ιδιωτικό συμφωνητικό. Η αρμοδιότητα αυτή 
μπορεί να εκχωρηθεί στον προϊστάμενο διοικητικής και οι¬ 
κονομικής υπηρεσίας όχι όμως παράλληλα προς την ανω¬ 
τέρω με στοιχείο β' αρμοδιότητα. 


δ. Υπογράφει όλα τα έγγραφα υπηρεσιακού χαρακτήρα. 
Τα έγγραφα αναλήψεως υποχρεώσεων υπογράφονται 
από το Γενικό Διευθυντή μόνο εφόσον έχει εξουσιοδοτη¬ 
θεί από το Δ.Σ. και πάντοτε μέσα στο πλαίσιο αυτής της 
εξουσιοδοτήσεως. 

ε. Έχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσα την Κ.Ε.Υ.Α.Π. νομο¬ 
θεσία, τους άλλους κανονισμούς αυτής και αυτές που εκ¬ 
χωρεί προς αυτόν το Δ.Σ. ή ο Πρόεδρος του Δ.Σ. 

5. Το Γενικό Διευθυντή απουσιάζοντα ή κωλυόμενο 
αναπληρώνει ο Πρόεδρος της Επιχείρησης, πάντοτε όμως 
κατόπιν αποφάσεως του Δ.Σ. με την οποία ορίζεται και ο 
αντικαταστάτης του Προέδρου. 

6. Ο Γενικός Διευθυντής καλεί υποχρεωτικά μια φορά 
τουλάχιστον τις πρώτες μέρες κάθε μήνα, αλλά και όσες 
φορές κρίνει σκόπιμο τους προϊσταμένους της Τεχνικής 
Υπηρεσίας και Διοικητικής και Οικονομικής υπηρεσίας 
προκειμένου να ενημερωθεί για την πορεία των εργασιών, 
να συντονίσει τις εργασίες, να επιλύσει τυχόν διοικητικά ή 
τεχνικά προβλήματα και να ενημερώνει αυτούς για τη μελ¬ 
λοντική πορεία της Επιχείρησης. 

ΚΕΦΑΛΑΙΟ Δ’ 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Αρθρο 12 

Αρμοδιότητες Προϊσταμένου Τεχνικών Υπηρεσιών 

1. Ο Προϊστάμενος τεχνικών υπηρεσιών προΐσταται 
όλων των τεχνικών υπηρεσιών. 

2. Κατανέμει και συντονίζει την απασχόληση των μετα¬ 
φορικών μέσων, των μηχανημάτων και άλλων μηχανικών 
μέσων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. Επίσης, ο Προϊστάμε¬ 
νος των Τεχνικών Υπηρεσιών έχοντας υπόψη τις ανάγκες 
των εκτελουμένων έργων, την προτεραιότητα εκτελέ¬ 
σεως αυτών, εισηγείται στο Γ ενικό Διευθυντή για την εκμί- 
σθωση μηχανημάτων, μεταφορικών μέσων κλπ. εφόσον 
τα ίδια μέσα της Επιχείρησης δεν επαρκούν ή δεν μπο¬ 
ρούν να ανταποκριθούν στις ανάγκες από απόψεως χρό¬ 
νου. 

3. Ο προϊστάμενος τεχνικών υπηρεσιών είναι υπεύθυ¬ 
νος απέναντι του Γ ενικού Διευθυντή για τις πράξεις ή και 
παραλείψεις των τεχνικών υπηρεσιών των οποίων προΐ- 
σταται. 

4. Ο Προϊστάμενος Τεχνικών Υπηρεσιών καταρτίζει: 

α. Το ετήσιο πρόγραμμα κατασκευής, επεκτάσεως, και 

συντηρήσεως των δικτύων υδρεύσεως, αποχετεϋσεως και 
των συναφών με αυτά εγκαταστάσεων. 

β. Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη, αναφέροντας και 
το προβλεπόμενο κόστος αυτών. 

Τα ανωτέρω α’ και β’ προγράμματα πρέπει να υποβάλ¬ 
λονται στο Γενικό Διευθυντή 45 ημέρες πριν την έναρξη 
του έτους που αφορούν. 

5. Ο προϊστάμενος των τεχνικών υπηρεσιών παρακο¬ 
λουθεί και ελέγχει τη συμμόρφωση των υπηρεσιών που 
προΐσταται προς τις αποφάσεις και εντολές του Δ.Σ. και 
του Γενικού Διευθυντή, για τις παραγγελίες των ανα¬ 
γκαίων υλικών λειτουργίας των εγκαταστάσεων και εκτε- 
λέοεως των διαφόρων έργων. 

6. Ο προϊστάμενος των τεχνικών υπηρεσιών είναι υπο¬ 
χρεωμένος να λαμβάνει τα κατάλληλα μέτρα για την ασφά¬ 
λεια των εργαζομένων με τη βοήθεια των αρμοδίων κατά 
περίπτωση προϊσταμένων, σύμφωνα με τις αποφάσεις του 

Δ.Σ. και του Γενικού Διευθυντή. Σε περίπτωση επείγοντος 
και προς αποτροπή κινδύνων για την ασφάλεια των εργα¬ 
ζομένων μπορεί να λαμβάνει τα απαραίτητα μέτρα ασφα¬ 
λείας και να ενημερώνει το Γενικό Διευθυντή το συντομό¬ 
τερο δυνατό. Φροντίζει επίσης με τη βοήθεια των αρμο¬ 
δίων κατά περίπτωση για την τήρηση των διατάξεων της 
εργατικής νομοθεσίας, εισηγούμενος τη λήψη μέτρων αρ- 
μοδίως. 

7.0 προϊστάμενος τεχνικών υπηρεσιών έχει την ευθυνη 
της αστυνομεύσεως των δικτύων υδρεύσεως και αποχε- 
τεύσεως και του βιολογικού καθαρισμού, σύμφωνα με το 
άρθρο 28 του Ν. 1069/80 και του παρόντος Ο.Ε.Υ. 

8. Ελέγχει και ορίζει υπεύθυνο αποθήκης για τη διαφύ¬ 
λαξη των χρησιμοποιούμενων από τις Υπηρεσίες τεχνικών 
μέσων όπως μηχανημάτων, φορητών εργαλείων, μεταφο¬ 
ρικών μέσων κλπ. 

Αρθρο 13 

Αρμοδιότητες και Υποχρεώσεις Υπηρεσίας Υδρεύσεως 

1. Η Υπηρεσία Υδρεύσεως είναι αρμόδια για την εκτέ¬ 
λεση κάθε έργου επεκτάσεως, βελτιώσεως και συντηρή- 
σεως ολοκλήρου του δικτύου υδρεύσεως και των δεξαμε¬ 
νών υδρεύσεως. 

2. Η Υπηρεσία υδρεύσεως είναι επίσης αρμόδια για τις 
παροχές υδρεύσεως. 

3. Είναι υπεύθυνη για την καταμέτρηση των υδρομετρη¬ 

τών και να φροντίζει για την άμεση επισκευή σε περιπτώ¬ 
σεις βλαβών. Η Υπηρεσία ύδρευσης είναι υποχρεω¬ 
μένη: , , 

α. Να τηρεί πλήρες και ενημερωμένο το μητρώο υδρο¬ 
μετρητών και των πελατών που εξυπηρετούνται από αυ¬ 
τούς. 

β. Να γνωστοποιεί στο Λογιστήριο το αργότερο εντός 
της επόμενης εργάσιμης μέρας με σχετική αναλυτική κα¬ 
τάσταση, κάθε μεταβολή στους υδρομετρητές, επισυνά¬ 
πτοντας ή αναφέροντας στην κατάσταση τα αντίστοιχα 
δελτία εισαγωγής και εξαγωγής από την αποθήκη. 

γ. Να τηρεί Δελτίο Απασχολήσεως προσωπικού και Δελ¬ 
τίο Απασχολήσεως Μηχανημάτων, για την καθημερινή 
απασχόληση, σε έργα που εκτελούνται με αυτεπιστα- 
σία. 

δ. Να διαφυλάσει τα δελτία εξαγωγής και τρ δελτία πα¬ 
ραγγελιών για τα υλικά που χρησιμοποιήθηκαν σε κάθε 
ένα από τα ανωτέρω έργα. 

ε. Να καταρτίζει αμελλητί μετά το πέρας του έργου ανα¬ 
κεφαλαιωτικό δελτίο κόστους και να διαβιβάζει αυτό στο 

Λογιστήριο της Επιχείρησης. 

στ. Να τηρεί πλήρως ενημερωμένους τους τοπογραφι- 
κούς χάρτες του δικτύου υδρεύσεως, των δεξαμενών και 
των αντλιοστασίων και κατάλληλο αρχείο τεχνικών πληρο¬ 
φοριών σχετικών με το δίκτυο υδρεύσεως και τις δεξαμε¬ 
νές. 

ζ. Να φροντίζει για την άμεση επέμβαση με κατάλληλο 
συνεργείο σε περιπτώσεις διακοπής λειτουργίας των 
αντλιοστασίων ή άλλων βλαβών του δικτύου υδρεύσεως και την 
αποκατάσταση της υδροδοτήσεως της περιοχής. 

4. Είναι αρμόδια επίσης: 

α. Για την καλή λειτουργία των αντλιοστασίων και για την 
εξασφάλιση συνεχούς ροής του νερού στο δίκτυο της Κοι¬ 
νότητας όλο το 24ωρο. 

β. Τη διατήρηση στις δεξαμενές όλων των αναγκαίων 
αποθεμάτων νερού. 

γ. Τη συντήρηση και επισκευή δεξαμενών δικλείδων και 
ειδικών εξαρτημάτων των δικτύων. 


δ. Προγραμματισμός και εκτέλεση εργασιών συντήρη¬ 
σης Η/Μ εξοπλισμού. 

ε. Εκτέλεση εργασιών επισκευής Η/Μ εξοπλισμού είτε 
σε κεντρικά σημεία είτε επιτόπου. 
στ. Τήρηση ημερολογίου συντήρησης και συμβάντων. 

5. Η Υπηρεσία είναι επίσης υπεύθυνη για την αποθήκη 
και συγκεκριμένα: 

α.συνεργασία με το ανάλογο τμήμα της 

επιχείρησης. 

β. Αποθήκευση παραληφθέντων. 
γ. Ελεγχος αποθηκευμένων ποσοστήτων σύμφωνα με 
τα προγράμματα προμηθειών. 

Αρθρο 14 

Αρμοδιότητες Υπηρεσίας Αποχετεύσεως 

1. Η Υπηρεσία Αποχετεύσεως είναι αρμόδια για την 
εκτέλεση κάθε έργου επεκτάσεως, βελτιώσεως και συ- 
ντηρήσεως ολόκληρου του δικτύου αποχετεύσεως, όμ¬ 
βριων και ακαθάρτων και βιολογικού καθαρισμού. 

2. Η Υπηρεσία αποχετεύσεως είναι επίσης αρμόδια για 
τις συνδέσεις με το δίκτυο αποχετεύσεως. 

Η Υπηρεσία αποχετεύσεως είναι υποχρεωμένη: 
α. Να τηρεί Δελτίο Απασχολήσεως προσωπικού και Δελ¬ 
τίο Απασχολήσεως Μηχανημάτων, για την καθημερινή 
απασχολήση, σε έργα που εκτελούνται με αυτεπιστα¬ 
σία. 

β. Να διαφυλάσσει τα δελτία εξαγωγής και τα δελτία πα¬ 
ραγγελιών για τα υλικά που χρησιμοποιήθηκαν σε κάθε 
ένα από τα εκτελεσθέντα έργα. 

γ. Να καταρτίζει αμελλητί μετά το πέρας του έργου ανα¬ 
κεφαλαιωτικό δελτίο κόστους και να διαβιβάζει αυτό στο 
Λογιστήριο της Επιχείρησης. 

δ. Να τηρεί πλήρως ενημερωμένους τους τοπογραφι- 
κούς χάρτες του δικτύου αποχετεύσεως όμβριων και ακα¬ 
θάρτων και των αντλιοστασίων όπως και κατάλληλο αρχείο 
τεχνικών πληροφοριών σχετικών με το δίκτυο αποχετεύ¬ 
σεως. 

ε. Να φροντίζει για την άμεση επέμβαση με κατάλληλο 
συνεργείο σε περιπτώσεις βλαβών κλπ. του δικτύου απο¬ 
χετεύσεως και του βιολογικού καθαρισμού. 

στ. Για την καλή λειτουργία των αντλιοστασίων για την 
διοχέτευση από τις τοπικές δεξαμενές των λυμάτων της 
Κοινότητας στο κεντρικό αποχετευτικό δίκτυο μέχρι της 
εισόδου των στο εργοστάσιο επεξεργασίας λυμάτων. 

ζ. Προγραμματισμός και εκτέλεση εργασιών συντήρη¬ 
σης Η/Μ εξοπλισμού. 

η. Εκτέλεση εργασιών επισκευής Η/Μ εξοπλισμού είτε 
σε κεντρικά σημεία είτε επιτόπου. 
θ. Τήρηση ημερολογίου συντήρησης και συμβάντων. 

Η Υπηρεσία είναι επίσης υπεύθυνη για την αποθήκη και 
συγκεκριμμένα: 

- Παραλαβή παραγγελθέντων υλικών και μηχανημάτων 
σε συνεργασία με το ανάλογο τμήμα της Επιχείρησης. 

- Αποθήκευση παραληφθέντων. 

- Έλεγχος αποθηκευμένων ποσοτήτων σύμφωνα με τα 
προγράμματα προμηθειών. 

Αρθρο 15 

Αρμοδιότητες και Υποχρεώσεις Υπηρεσίας Εγκαταστά¬ 
σεων Βιολογικού Καθαρισμού 

Η Υπηρεσία Εγκαταστάσεων Βιολογικού Καθαρισμού 
είναι αρμόδια: 

α. Για την καλή και ασφαλή λειτουργία όλων ανεξαρτή- 

των των εγκαταστάσεων Βιολογικού Καθαρισμού, με την 
βοήθεια της Υπηρεσίας Μηχανολογικού - Ηλεκτρολογι- 
κού, σύμφωνα με τη μελέτη και τις τεχνικές προδιαγρα¬ 
φές των εγκαταστάσεων αυτών. 

β. Για την τήρηση των σχετικών με τη λειτουργία τέτοιων 
εγκαταστάσεων και την προστασία του περιβάλλοντος 
διατάξεων. 

γ. Για τις απαραίτητες μετρήσεις, χημικές, φυσικές και 
μικροβιολογικές αναλύσεις, ως και μελέτες προστασίας 
των υδάτινων πόρων, του περιβάλλοντος και της θάλασ¬ 
σας και την εφαρμογή των κατάλληλων μέτρων προστα¬ 
σίας του περιβάλλοντος. 

δ. Για όσα άλλα σχετικά με το βιολογικό καθαρισμό και 
την προστασία του περιβάλλοντος αντικείμενα, που ήθελε 
αποφασίσει να αναθέσει στην Υπηρεσία αυτή το Διοικη¬ 
τικό Συμβούλιο ή ο Γενικός Δ/ντής της Επιχείρησης. 

Η Υπηρεσία Εγκαταστάσεων Βιολογικού Καθαρισμού 
είναι υποχρεωμένη: 

α. Να τηρεί πλήρες και ενημερωμένο μητρώο των εγκα¬ 
ταστάσεων πλην αρμοδιότητας Μηχανολόγου - Ηλεκτρο¬ 
λόγου. 

β. Να τηρεί βιβλίο - ημερολόγιο των πάσης φύσεως επι¬ 
στημονικών μετρήσεων. 

γ. Να τηρεί το αρχείο όλων των φυσικών, χημικών, μι¬ 
κροβιολογικών αναλύσεων που πραγματοποιεί ή γίνονται 
από τρίτους για λογαριασμό της. 

δ. Να τηρεί βιβλίο - ημερολόγιο λειτουργίας των εγκα¬ 
ταστάσεων. 

Αρθρο 16 

Αρμοδιότητες Προϊσταμένου Υπηρεσίας 

Εγκαταστάσεων Βιολογικού καθαρισμού 

1. Ο Προϊστάμενος της Υπηρεσίας Εγκαταστάσεων 
Βιολογικού Καθαρισμού προΐσταται όλων των γραφείων 
της Υπηρεσίας αυτής και συντονίζει τις εργασίες τους, δί¬ 
νοντας τις κατάλληλες οδηγίες προς τους υπεύθυνους 
των γραφείων και το λοιπό προσωπικό. 

2.0 Προϊστάμενος της Υπηρεσίας Εγκαταστάσεων Βιο¬ 
λογικού Καθαρισμού είναι υπεύθυνος απέναντι του Γ ενι¬ 
κού Δ/ντή για τις πράξεις ή και παραλείψεις των οργάνων 
της Υπηρεσίας του. 

3,0 Προϊστάμενος της Υπηρεσίας Εγκαταστάσεων Βιο¬ 
λογικού Καθαρισμού είναι υπεύθυνος για την τήρηση των 
οικείων υγειονομικών και άλλων διατάξεων προστασίας 
του περιβάλλοντος. 

4. Το εργατοτεχνικό προσωπικό που έχει οριστεί για την 
Υπηρεσία Εγκαταστάσεων Βιολογικού Καθαρισμού, συ¬ 
ντονίζεται, ελέγχεται και κατανέμεται στα διάφορα συνερ¬ 
γεία ή εργασίες ανάλογα μ£ τις υπηρεσιακές ανάγκες, κα¬ 
τόπιν εντολής του Προϊσταμένου της Υπηρεσίας. 

ΚΕΦΑΛΑΙΟ Ε' 

Δ/ΝΣΗ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΗΡΕΣΙΑΣ 
Αρθρο 17 

Αρμοδιότητες Προϊσταμένου Διοικητικής 
και Οικονομικής Υπηρεσίας 

1.0 Προϊστάμενος Διοικητικής και Οικονομικής Υπηρε¬ 
σίας οδηγίες προς τους υφισταμένους των υπηρεσιών 
των. 

2.0 Προϊστάμενος Διοικητικής και Οικονομικής Υπηρε¬ 
σίας είναι υπεύθυνος απέναντι του Γ ενικού Δ/ντή για τις 
πράξεις ή και παραλείψεις των διοικητικών και οικονομι¬ 
κών υπηρεσιών των οποίων προΐσταται. 


3.0 Προϊστάμενος Διοικητικής και Οικονομικής Υπηρε¬ 
σίας καταρτίζει και υποβάλλει εγκαίρως στο Γενικό Δ/ντή 
τον ετήσιο προϋπολογισμό εσόδων - εξόδων. 

4. Ο Προϊστάμενος Διοικητικής και Οικονομικής Υπηρε¬ 
σίας ευθύνεται για την έγκαιρη απογραφή και κατάρτιση 
του Ισολογισμού και των Οικονομικών Καταστάσεων της 
Επιχείρησης. Η ετήσια απογραφή των πάσης φύσεως πε¬ 
ριουσιακών στοιχείων της Επιχείρησης πρέπει να έχει συ- 
ντελεστεϊ μέσα σε ένα μήνα απο τη λήξη κάθε ημερολο¬ 
γιακού έτους και η κατάρτιση του Ισολογισμού και των λοι¬ 
πών οικονομικών καταστάσεων μέσα σε τρεις μήνες από 
τη λήξη κάθε ημερολογιακού έτους. 

5.0 Προϊστάμενος Διοικητικής και Οικονομικής Υπηρε¬ 
σίας, καλεί υποχρεωτικά τουλάχιστον μία φορά μέσα στο 
τελευταίο δεκαήμερο κάθε μήνα, αλλά και όσες άλλες φο¬ 
ρές κρίνει σκόπιμο, τους Προϊσταμένους των Υπηρεσιών 
για να συντονίσει τις εργασίες των Υπηρεσιών και να δώσει 
προς αυτές τις κατάλληλες οδηγίες. 

Άρθρο 18 

Αρμοδιότητες και Υποχρεώσεις Διοικητικής Υπηρεσίας 

Η Διοικητική Υπηρεσία είναι αρμόδια: 

α. Για τις διαδικασίες προσλήψεως, ασφαλίσεως, μι¬ 
σθοδοσίας, απολύσεως και αυνταξιοδοτήσεως του απα¬ 
σχολούμενου από την Επιχείρηση προσωπικού. Επίσης, 
είναι αρμόδια για την παρακολούθηση των απουσιών, 
αδειών, και ασθένειας του απασχολουμένου προσωπικού 
και των συναφών με αυτές θεμάτων. 

β. Για την τήρηση των πρακτικών του Διοικητικού Συμ¬ 
βουλίου, τη διεξαγωγή και διεκπεραίωση της αλληλογρα¬ 
φίας της Επιχείρησης, την τήρηση του πρωτοκόλλου και 
του αρχείου της Επιχείρησης και την εκτέλεση των συνα¬ 
φών με τα ανωτέρω εργασιών. 

α. Να τηρεί φύλλα μητρώου και ποιότητας όπως και τους 
υπηρεσιακούς φακέλλους του απασχολούμενου στην Επι¬ 
χείρηση προσωπικού. 

β. Να παρακολουθεί τη μισθοδοτική εξέλιξη και μεταβο¬ 
λές των εργαζομένων και να ελέγχει πλήρως τη μισθοδο- 
τική κατάσταση. 

γ. Να διεξάγει τη σχετική με το προσωπικό αλληλογρα¬ 
φία, να τηρεί αρχείο των συμβάσεων εργασίας και των συ¬ 
ναφών θεμάτων. 

δ. Να επιμελείται της ασφαλίσεως του προσωπικού και 
να παρακολουθεί και ελέγχει τις ασθένειες, άδειες, ποι¬ 
νές, απουσίες κλπ. του προσωπικού. 

ε. Να επιλαμβάνεται όλων των σχετικών με το προσω¬ 
πικό θεμάτων κατόπιν εντολής του Προϊσταμένου της 
Υπηρεσίας αυτής. 

στ. Να τηρεί το πρωτόκολλο της Επιχείρησης, να παρα¬ 
κολουθεί τα εισερχόμενα έγγραφα και να ειδοποιεί το Γ ε¬ 
νικό Δ/ντή για τις εκκρεμότητες. 

ζ. Να διεξάγει την αλληλογραφία του Διοικητικού Συμ¬ 
βουλίου και του Γενικού Δ/ντή, να διεκπεραιώνει όλη την 
αλληλογραφία της Επιχείρησης και να επιμελείται της 
εσωτερικής διανομής της αλληλογραφίας, αποφάσεων 
κλπ. και να τηρεί πλήρες αρχείο εισερχομένων και εξερχο- 
μένων της Επιχείρησης εγγράφων. 

η. Να τηρεί τα πρακτικά του Διοικητικού Συμβουλίου και 
να καταρτίζει αντίγραφα ή αποσπάσματα αυτών, κατόπιν 
εντολής του αρμοδίου Προϊσταμένου. 

Άρθρο 19 

Αρμοδιότητες Προϊσταμένου Διοικητικής Υπηρεσίας 
1. Ο Προϊστάμενος της Διοι/κής Υπηρεσίας προίστα- 

ται ίου Γραφείου Προσωπικού και της Γραμματείας και εί¬ 
ναι υπεύθυνος για θέματα που ανάγονται στο προσωπικό 
που απασχολείται στην Επιχείρηση και τη Γραμματεία αυ¬ 
τής. 

2. Τον Προϊστάμενο της Διοικητικής Υπηρεσίας ανα¬ 
πληρώνει ο υπεύθυνος Γραφείου Προσωπικού εφόσον 
διαθέτει τα ανάλογα προσόντα κατόπιν αποφάσεως του 
Γ ενικού Δ/ντή της ΚΕΥΑΠ. 

Αρθρο 20 

Αρμοδιότητες και Υποχρεώσεις Οικονομικής Υπηρεσίας 

1. Η Οικονομική Υπηρεσία είναι αρμόδια: 

α. Για την καλή διαχείριση των χρηματικών διαθεσίμων 
όπως και για την άψογη λειτουργίας της ταμειακής υπηρε¬ 
σίας. 

(3. Για την έγκαιρη βεβαίωση και είσπραξη όλων των 
εσόδων της Επιχείρησης και τη λήψη των κατάλληλων μέ¬ 
τρων εξασφαλίσεώς τους καθώς επίσης να παρακολουθεί 
και να ελέγχει την είσπραξή τους. 

γ. Για τη λογιστική και διαχειριστική παρακολούθηση 
των αποθηκών της Επιχείρησης. 

δ. Να τηρεί τα Λογιστικά Βιβλία, να εκδίδει και διαφυ- 
λάσσει τα απαραίτητα ταμειακά και συμψηφιστικά παρα¬ 
στατικά, να διαφυλάσσει και αρχειοθετεί τα δικαιολογη- 
τικά στοιχεία των συναλλαγών της Επιχείρησης. 

ε. Να συντάσσει τον ετήσιο Ισολογισμό και τις άλλες οι¬ 
κονομικές καταστάσεις και να παρέχει στο Γ ενικό Δ/ντή 
τα απαραίτητα στοιχεία για τη σύνταξη του Προϋπολογι¬ 
σμού εσόδων - εξόδων και των ταμεικών προαγραμμά- 
των. 

στ. Να ενημερώνει έγκαιρα το Γ ενικό Δ/ντή για τις προς 
τα ασφαλιστικά ταμεία και το Δημόσιο υποχρεώσεις της 
Επιχείρησης. 

2. Υποχρεώσεις Ταμία και Ταμειακής Υπηρεσίας: 

Ο Ταμίας της Επιχειρήσης είναι υποχρεωμένος: 

α. Να διαχειρίζεται τα χρηματικά διαθέσιμα της Επιχεί¬ 
ρησης, με προσωπική ευθύνη. 

β. Να τηρεί Βιβλίο Ταμείου, στο οποίο οφείλει να κατα¬ 
χωρεί αναλυτικά όλες τις εισπράξεις και τις πληρωμές 
κάθε εργάσιμης ημέρας. Οι εισπράξεις και οι πληρωμές 
πραγματοποιούνται μόνο βάσει αντίστοιχων ενταλμάτων ή 
γραμματίων που έχουν εκδοθεί. Στο τέλος κάθε ημέρας 
ενεργείται η συμφωνία του ταμείου και προσδιορίζεται το 
υπόλοιπο των χρηματικών διαθεσίμων, που πρέπει να έχει 
ο Ταμίας στο χρηματοκιβώτιό του. 

Άρθρο 21 
θέσεις Εργασίας 

Οι θέσεις του προσωπικού της Επιχείρησης καθορίζονται 
κατά κατηγορίες και ειδικότητες ανάλογα με τη φύση των 
παρεχομένων υπηρεσιών. Το προσωπικό διακρίνεται σε 
τακτικό και έκτακτο. 

Απαιτούμενο προσωπικό της Επιχείρησης - Προσό¬ 
ντα: 

1. Γενικός Δ/ντής: Διπλωματούχος Πολιτικός Μηχανι¬ 
κός ή Μηχανολόγος Ηλεκτρολόγος ή Χημικός Μηχανικός 
ή Οικονομολόγος με δίπλωμα Ανωτάτης Σχολής του εσω¬ 
τερικού ή αναγνωρισμένης από το Δημόσιο Σχολής του 
εξωτερικού. 

Προϋπηρεσία σε υπεύθυνη διοικητική θέση ιδιωτικής 
επιχείρησης ή Δημόσιου Οργανισμού και γνώση της Αγγλι¬ 
κής Γλώσσας απαραίτητα. 

2. Προϊστάμενος των Τεχνικών Υπηρεσιών: Διπλωμα¬ 
τούχος Τεχνολόγος - Μηχανικός, Ανωτάτης ή Ανωτέρας 


Σχολής του εσωτερικού ή του εξωτερικού αναγνωρισμέ¬ 
νης από το Δημόσιο. 

3. Προϊστάμενος Διοικητικής, Οικονομικής και Λογιστι¬ 
κής Υπηρεσίας: Διπλωματούχος Ανωτάτης ή Ανωτέρας 
Σχολής Οικονομικών. Απαραίτητα γνώσεις κομπιούτερ. 

4. Εργοδηγοί: Δύο θέσεις. 

5. Γενικών καθηκόντων: Τεχνίτες (3 θέσεις) - Εργάτες 
{8 θέσεις) - Οδηγοί - Τεχνίτες (2 θέσεις) - Έκτακτο προ¬ 
σωπικό. 

6. Γραμματείς - Ταμίες: Απόφοιτοι Λυκείου και απαραί¬ 
τητη η γνώση χειρισμού Η/Υ (3 θέσεις). 

Το προσωπικό της Επιχείρησης διακρίνεται σε τακτικό 
και έκτακτο. 

Τακτικό είναι το προσωπικό που κατέχει θέσεις με 
σχέση εργασίας ιδιωτικού δικαίου αορίστου χρόνου. 

Έκτακτο είναι το προσωπικό που προσλαμβάνεται από 
την Επιχείρηση για την κάλυψη παροδικών και εκτάκτων 
αναγκών. 

Κάθε εργαζόμενος που ανήκει στο τακτικό προσωπικό, 
κατέχει μια συγκεκριμένη θέση εργασίας, ο τίτλος της 
οποίας αντιστοιχεί κατά το δυνατό στο πραγματικό της πε¬ 
ριεχόμενο. Η ανάληψη της ευθύνης από έναν εργαζόμενο 
περισσοτέρων από μιας θέσης εργασίας, γίνεται εάν κρι- 
θεί αυτό σκόπιμο με εισήγηση του Δ/ντή στο Διοικητικό 
Συμβούλιο. 

.απαραίτητο να καλύπτονται όλες. Η στε- 

λέχωσή τους εξαρτάται από τις δραστηριότητες της Επι¬ 
χείρησης. 

Σε περίπτωση επέκτασης των δραστηριοτήτων της Επι¬ 
χείρησης ο αριθμός αυτός μπορεί να αυξηθεί με τροπο¬ 
ποίηση του παρόντος Οργανισμού, η οποία θα περιλαμβά¬ 
νει τις νέες απαιτούμενες ειδικότητες και το νέο απαιτού- 
μενο αριθμό προσωπικού. 

Χρησιμοποίηση έκτακτου προσωπικού: 

Με απόφαση του Διοικητικού Συμβουλίου της Επιχείρη¬ 
σης και με σκοπό την εκπόνηση των μελετών ή την εκτέ¬ 
λεση εργασιών, επίβλεψης, σχεδιασμού, προγραμματι¬ 
σμού, οργάνωσης κλπ., είναι δυνατόν να προσλαμβάνεται 
με σύμβαση ορισμένου χρόνου ή έργου έκτακτο επιστημο¬ 
νικό προσωπικό για κάλυψη των παραπάνω αναγκών. Το 
προσωπικό αυτό πρέπει να έχει αποδεδειγμένη κατάρτιση 
ή εμπειρία πάνω στο ειδικό θέμα για το οποίο συνάπτεται 
η σύμβαση. 

Επίσης μπορεί να προσλαμβάνει έκτακτο προσωπικό με 
σύμβαση ιδιωτικού δικαίου για τήν αντιμετώπιση κατεπει- 
γουσών υπηρεσιακών αναγκών εμφανιζομένων στις περι¬ 
πτώσεις: 

α. Κενώσεις θέσεων και μέχρι πληρώσεων αυτών, εφό¬ 
σον έχει κινηθεί η νόμιμη διαδικασία για την πλήρωση αυ¬ 
τών. 

β. Απουσία τακτικού προσωπικού λόγω αδειών (κανονι¬ 
κών κ.α.), αδικαιολογήτου απουσίας κλπ. και για το αντί¬ 
στοιχο χρονικό διάστημα. 

γ. Κάλυψη εποχιακών ή άλλων περιοδικών ή μόνιμου 
χαρκτήρα αναγκών που δεν εμπίπτουν σε μία από τις (α) 
και (β) περιπτώσεις και για ορισμένο πάντοτε χρόνο, καθο¬ 
ριζόμενο από το Διοικητικό Συμβούλιο, δυνάμενο να πα- 
ραταθεί σύμφωνα με τις ανάγκες για τις οποίες έγινε η 
πρόσληψη. 

Η πρόσληψη ενεργείται δι’ αποφάσεως του Προέδρου 
του Δ.Σ. Η σύμβαση εργασίας λογίζεται καταρτισθείσα 
από της αναλήψεως υπηρεσίας και λύεται αυτοδικαίως 
όταν λήξει ο χρόνος διάρκειάς της, χωρίς καταβολή ουδε- 
μίας αποζημίωσης. Για την αυτοδίκαια λύση της συμβά- 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


2055 


σεως εργασίας εκδίδεται διαπιστωτική πράξη από το αρ¬ 
μόδιο για την πρόσληψη όργανο. 

Οι αποδοχές του έκτακτου προσωπικού ρυθμίζονται με 
απόφαση του Δ.Σ. 

Αρθρο 22 

Τρόπος πρόσληψης Προσωπικού για πλήρωση 
κενών θέσεων. 

1. Το προσωπικό της ΚΕΥΑΠ, προσλαμβάνεται με επι¬ 
λογή από το Διοικητικό Συμβούλιο ή από επιτροπή που 
ορίζεται από το Δ.Σ. και σε συνεργασία με το Γενικό Δ/ντή 
και οι προσλήψεις γίνονται υποχρεωτικά κατά σειρά του 
πίνακα επιλογής. 

2. Κριτήρια επιλογής επιτυχόντων. Σαν κριτήρια επιλο¬ 
γής θεωρούνται τα απαραίτητα και προαιρετικά προσόντα 
που προβλέπονται στο άρθρο 20 του παρόντος Ο.Ε.Υ. της 
Επιχείρησης. 

3. Προκήρυξη θέσεων και υποχρεώσεις υποψηφίων: 

-Η προκήρυξη των θέσεων δημοσιεύεται στις τοπικές 

εφημερίδες του Νομού και σε μία τουλάχιστον εφημερίδα 
πανελλήνιας κυκλοφορίας. 

-Οι υποψήφιοι εντός 15 ημερών από την ημερομηνία 
της δημοσίευσης της προκήρυξης υποβάλλουν στα Γ ρα¬ 
φεία της Επιχείρησης αίτηση, στην οποία επισυνάπτονται 
όλα τα απαιτούμενα δικαιολογητικά. 

4. Διαδικασία επιλογής υποψήφιων για πλήρωση θέ¬ 
σεων: 

-Η πλήρωση των κενών και κενουμένων θέσεων εργα¬ 
σίας ενεργείται ύστερα από απόφαση του Δ.Σ. της Επιχεί¬ 
ρησης για την ανάγκη της πλήρωσης των θέσεων. 

-Η πρόσληψη του προσωπικού για την πλήρωση των 
ανωτέρω θέσεων και η επιχειρησιακή κατάσταση προσ- 
λαμβανομένων διέπεται από τη διάταξη του παρόντος κε¬ 
φαλαίου. 

5. Πράξη πρόσληψης: 

Η πρόσληψη ενεργείται με απόφαση του Προέδρου της 
ΚΕΥΑΠ. 

Στην απόφαση πρόσληψης, αναφέρονται όλα τα απα¬ 
ραίτητα προς τούτο στοιχεία και ειδικότερα το ονοματε¬ 
πώνυμο του προσλαμβανομένου με τα τυπικά προσόντα 
του, το μισθολογικό κλιμάκιο, η ειδικότητα όπως και η 
αποκλειστική προθεσμία μέσα στην οποία πρέπει να προ- 
σέλθει για ανάληψη υπηρεσίας που δεν μπορεί να υπερ¬ 
βαίνει τις 15 ημέρες. 

Η απόφαση κοινοποιείται στους επιτυχόντες με συστη¬ 
μένη ταχυδρομική επιστολή. 

Μαζί κοινοποιείται και η απόφαση του Δ.Σ. με την οποία 
καθορίζονται οι αποδοχές των εργαζομένων. Η σύμβαση 
εργασίας λογίζεται με την ανάληψη υπηρεσίας από τον 
προσλαμβανόμενο που βεβαιώνεται προσηκόντως από 
την υπηρεσία. 

Τυχόν ενστάσεις υποβάλλονται δια του Τμήματος Διοί¬ 
κησης στον Πρόεδρο του Δ.Σ. εντός 10 ημερών από την 
ημερομηνία ανακοίνωσης του Πίνακα επιλογής. Για τις ενστά¬ 
σεις αποφαίνεται τελεσίδικα το Δ.Σ. της Επιχείρησης. 

Αρθρο 23 

Μισθολογική κατάταξη - Εξέλιξη προσωπικού 

1. Τα μισθολογικά κλιμάκια - αποδοχές του προσωπικού 
της ΚΕΥΑΠ, ορίζονται όπως των Δημοτικών Υπαλλήλων 
και όπως αυτά ισχύουν κάθε φορά τροποποιούμενα. 

2. Το προσωπικό της ΚΕΥΑΠ κατατάσσεται και εξελίσ¬ 
σεται με μισθολογικά κλιμάκια όπως αυτά ορίζονται στο 
άρθρο 3 του Ν. 1505/84. 


3. Σε κάθε μισθολογικά κλιμάκιο αντιστοιχεί ίδιος βασι¬ 
κός μισθός ανεξάρτητα από την ειδικότητα, την κατηγο¬ 
ρία, τη θέση, την ιδιότητα (υπαλλήλου ή εργατοτεχνϊτη) 
του εργαζομένου. 

4. Κάθε εργαζόμενος στην ΚΕΥΑΠ, ανάλογα με τα ει¬ 
δικά τυπικά του προσόντα που απαιτούνται για την πρόσ¬ 
ληψή του κατατάσσεται στο προβλεπόμενο από τις διατά¬ 
ξεις της παραπάνω παραγράφου μισθολογικά κλιμάκιο και 
παίρνει τις αντίστοιχες αποδοχές. 

5. Για τον καθορισμό των αποδοχών του προσωπικού 
της ΚΕΥΑΠ, εφαρμόζονται τα άρθρα 3 μέχρι 12 και άρθρα 
16. 19, 25 παρ. 3 του Ν. 1505/84 όπως ισχύουν κάθε 
φιφά με τις παρακάτω επιμέρους τροποποιήσεις: 

α. Οι αρμοδιότητες που προβλέπονται από τα παρα¬ 
πάνω άρθρα του Ν. 1505/84 για το Υπηρεσιακό Συμβού¬ 
λιο ανατίθενται στο Διοικητικό Συμβούλιο της ΚΕΥΑΠ. 

β. Στην περίπτωση που οι δύο σύζυγοι εργάζονται στην 
ΚΕΥΑΠ το επίδομα οικογενειακών βαρών του άρθρου 11 
του Ν. 1505/84 καταβάλλεται στον ένα από αυτούς κατ’ 
επιλογή τους. 

γ. Ως υπηρεσία για την κατάταξη και εξέλιξη του προσω¬ 
πικού στα μισθολογικά κλιμάκια και για τη χορήγηση του 
επιδόματος χρόνου υπηρεσίας όπως η αποδεικνυόμενη 
προϋπηρεσία στο Δημόσιο, ΝΠΔΔ, ΟΤΑ ή τον Ιδιωτικό Το¬ 
μέα επιπλέον των περιπτώσεων που αναφέρονται στο άρ¬ 
θρο 16 του Ν. 1505/84. 

6. Στο προσωπικό της ΚΕΥΑΠ, καταβάλλονται τα επιδό¬ 
ματα εορτών Χριστουγέννων και Πάσχα και Επίδομα 
άδειας που υπολογίζονται σύμφωνα με τις διατάξεις της 
εργατικής νομοθεσίας. Για την αποζημίωση ισχύουν οι 
αποφάσεις που προβλέπονται στο άρθρο 300 του Ν. 
1188/81 όπως κάθε φορά τροποποιούμενες ισχύουν. 

7. Το Διοικητικό Συμβούλιο της ΚΕΥΑΠ ορίζει σε κάθε 
περίπτωση με απόφασή του και μετά από πρόταση του 
Προϊσταμένου Υπηρεσιών τις αποζημιώσεις και οδοιπο¬ 
ρικά έξοδα που καταβάλλονται για την εκτέλεση υπηρε¬ 
σίας εκτός έδρας της Επιχείρησης, σύμφωνα με τις διατά¬ 
ξεις της εργατικής νομοθεσίας. 

8. Στο προσωπικό της ΚΕΥΑΠ, χορηγούνται τα κάτωθι 
επιδόματα: 

α. Επίδομα ανθυγιεινής εργασίας στο προσωπικό που 
εργάζεται σε ανθυγιεινούς χώρους και σε ποσοστό 20% 
επί του βασικού μισθού. Το επίδομα αυτό χορηγείται και 
στο προσωπικό που χρησιμοποιεί (χειρίζεται) Η/Υ 

β. Επίδομα επικίνδυνης εργασίας σε ποσοστό 10% επί 
του βασικού τους μισθού στο προσωπικό που εργάζεται σε 
επικίνδυνους χώρους. Οι χώροι ανθυγιεινής και επικίνδυ¬ 
νης εργασίας θα προταθούν από το Δ,Σ. των εργαζομένων 
και θα επιβεβαιωθούν από το Δ.Σ. της ΚΕΥΑΠ. 

γ. Επίδομα επίβλεψης ατούς επιβλέποντες χορηγείται 
σε ποσοστό 20% επί του βασικού τους μισθού για όσο 
χρόνο διαρκεί η επίβλεψη εκτέλεσης νέων έργων. 

9. Σε περίπτωση που οι αποδοχές κατηγορίας ή κατηγο¬ 
ριών προσωπικού της ΚΕΥΑΠ όπως καθορίζονται παρα¬ 
πάνω υπολείπονται εκείνων που προβλέπει η ΕΣΣΕ του 
αντίστοιχου σε σχέση εργασίας ιδιωτικού δικαίου προσω¬ 
πικού των ΟΤΑ ή οι ειδικές κλαδικές συμβάσεις εργασίας 
για την αμοιβή των κατηγοριών αυτών θα ισχύουν οι παρα¬ 
πάνω ΕΣΣΕ μετά από αίτηση του ενδιαφερομένου. Τα ίδια 
ισχύουν και για τους νεοπροσλαμβανομένους. 

10. Χορηγείται επίδομα θέσης στο Δ/ντή, στους Προϊ¬ 
σταμένους και στους υπεύθυνους των συνεργείων όπως 

προβλέπεται από τις ΕΣΣΕ. 

11. Το Δ.Σ.της Κ.Ε.Υ.Α.Π. μπορεί με απόφασή του: 

α. Να προσαυξάνει τους βασικούς μισθούς (Μ.Κ.) κατά 

περίπτωση με ποσοστά προσαύξησης κυμαινόμενα από 
1% μέχρι 50%. 

β. Να χορηγεί πριμ παραγ/κότητας στους εργαζομέ¬ 
νους κατά περίπτωση σε ορισμένη χρονική διάρκεια και σ’ 
απόλυτο ποσό που καθορίζεται από το Δ.Σ. της Επιχείρη- 
σης. 

γ. Να καθορίζει το μισθό του Γενικού Διευθυντή όπως 
εκείνο κρίνει. 

12. Οι τυχόν παροχές σε είδος που χορηγούνται στο 
προσωπικό των ΟΤΑ με σχέση εργασίας ιδιωτικού δικαίου 
που προβλέπεται στην Ε.Σ.Σ.Ε. των ΟΤΑ καταβάλλονται 
και στο προσωπικό της Κ.Ε.Υ.Α.Π. 

Αρθρο 24 

Ανάκληση πρόσληψης 

Η πρόσληψη ανακαλείται σε περίπτωση που ο προσλη- 
φθείς δεν παρουσιαστεί αδικαιολόγητα στην εργασία του 
κατά την καθορισμένη ημερομηνία ή στην περίπτωση που 
ο προσληφθείς δεν αποδεχθεί αυτήν ρητώς. Στην περί¬ 
πτωση αυτή την θέση καταλαμβάνει με απόφαση του Δ.Σ. 
ο πρώτος αναπληρωματικός από τον Πίνακα επιτυχό- 
ντων. 

Αρθρο 25 

Δοκιμαστική Υπηρεσία 

1. Ο προσλαμβανόμενος διανύει ετήσια δοκιμαστική 
υπηρεσία στη διάρκεια της οποίας μπορεί να απολυθεί με 
αιτιολογημένη απόφαση του Δ.Σ. για λόγους που ανάγο¬ 
νται στην Υπηρεσία. 

2. Η πρόσληψη και η απασχόληση με δοκιμή θεωρείται 
σαν σύμβαση εργασίας ορισμένου χρόνου. 

3. Ένα μήνα πριν τη συμπλήρωση της δοκιμαστικής 
υπηρεσίας το Δ.Σ. μετά από εισήγηση του Προϊσταμένου 
Υπηρεσίας υποχρεώνεται να αποφανθεί αν ο προσλη¬ 
φθείς είναι κατάλληλος προς συνέχιση της παροχής των 
υπηρεσιών του. 

4. Ο κατά τα παραπάνω 1,2 και 3 παραγράφους κριθείς 
απολυταίος ή ακατάλληλος για τη συνέχιση παροχής των 
υπηρεσιών του απολύεται υποχρεωτικά. 

5. Εάν ο προσληφθείς κριθεί κατάλληλος καταλαμβάνει 
οργανική θέση και η σύμβαση εργασίας κηρύσσεται αορί¬ 
στου χρόνου και με τους ίδιους όρους της δοκιμαστικής 
περιόδου. 

Άρθρο 26 

Μισθολογική προαγωγή του προσωπικού 

1. Οι μισθολογικές προαγωγές γίνονται κάθε φορά κατά 
ένα μισθολογικό κλιμάκιο και μέχρι του ανωτάτου μισθο- 
λογικού κλιμακίου της ειδικότητας του μισθωτού. 

2. Οι μισθολογικές προαγωγές του προσωπικού γίνονται 
σύμφωνα με τις διατάξεις του άρθρου 23 του αυτού 
Ο.Ε.Υ. 

3. Οι κάθε φύσεως μισθολογικές προαγωγές του προ¬ 
σωπικού {μισθολογική προαγωγή, χορήγηση επιδομάτων 
κλπ) γίνονται με απόφαση του αρμοδίου προς τούτο οργά¬ 
νου. 

Άρθρο 27 

Υπερωριακή απασχόληση 

Επιτρέπεται η υπερωριακή απασχόληση του προσωπι¬ 
κού για την αντιμετώπιση επειγουσών ή εκτάκτων ανα¬ 


γκών, εφαρμοζομένων των ισχυουσών διατάξεων της ερ¬ 
γατικής νομοθεσίας. Η υπερωριακή απασχόληση αποφα- 
σίζεται από τον Προϊστάμενο Υπηρεσιών και ανάλογα με 
τις εκάστοτε παρουσιαζόμενες ανάγκες της Επιχείρη¬ 
σης. 

Αρθρο 2δ 

Κωλύματα παροχής εργασίας 

1. Δεν οφείλονται αποδοχές στον προσληφθέντα για μη 
παραχθείσα εργασία από υπαιτιότητά του. 

2.0 προσληφθείς διατηρεί την αξίωση για αποδοχές αν 
κωλύεται να εργαστεί ένεκα σπουδαίου λόγου κατά τα 
ισχύοντα στην εργατική νομοθεσία. 

3. Οποιοδήποτε ποσό το οποίο ο προσληφθείς δικαιού¬ 
ται να λάβει κατά τη διάρκεια του κωλύματος, λόγω υπο¬ 
χρεωτικής εκ του νόμου ασφάλισης εκπίπτει από τις οφει- 
λόμενες αποδοχές. 

Άρθρο 29 

Άδειες προσωπικού και χρόνος εργασίας 

1. Για τις άδειες (κανονική, άνευ αποδοχών, εκπαιδευ¬ 
τική) και το χρόνο εργασίας ισχύουν οι διατάξεις της εργα¬ 
τικής νομοθεσίας. 

Οι ώρες έναρξης και λήξης εργασίας ορίζονται αναλό- 
γως των συνθηκών, και του τόπου απασχόλησης από το 
Γενικό Δ/ντή τηρουμένων των διατάξεων της εργατικής 
νομοθεσίας. 

2. Ο Γενικός Δ/ντής προγραμματίζει έγκαιρα και καθο¬ 
ρίζει την εποχή χορήγησης της άδειας και τη σειρά προτε¬ 
ραιότητας των δικαιουμένων και εντός των χρονικών ορίων 
που ορίζει η εργατική νομοθεσία. Οι κανονικές άδειες εί¬ 
ναι υποχρεωτικές για το προσωπικό. 

3. Σε περίπτωση γάμου του εργατοϋπαλλήλου ή γέννη¬ 
σης παιδιών του ή θανάτου συζύγου ή συγγενούς του μέχρι 
2ου βαθμού εξ αίματος ή αγχιστείας χορηγείται άδεια 
απουσίας με αποδοχές τριών (3) ημερών. 

4. Στους εργατοϋπαλλήλους που μετέχουν σε τμηματι¬ 
κές ή πτυχιακές εξετάσεις σε ανώτερες ή ανώτατες σχο¬ 
λές χορηγείται άδεια απουσίας με αποδοχές μέχρι δέκα 
{10) μέρες το χρόνο, με την υποχρέωση του εργαζομένου 
να προσκομίσει βεβαίωση συμμετοχής στις εξετάσεις. 

Για τις μητέρες εργαζόμενες καθορίζεται μειωμένο 
ωράριο εργασίας κατά 2 ώρες την ημέρα για τον πρώτο 
χρόνο και 1 ώρα για τον δεύτερο χρόνο ηλικίας του παι¬ 
διού. 

Χορηγείται γονική άδεια στο εργαζόμενο σύζυγο ή στην 
σύζυγο μέχρι και 1 χρόνο χωρίς αποδοχές, εφ’ όσον έχουν 
παιδιά που παρουσιάζουν σοβαρή ασθένεια διαπιστωμένη 
από την αρμόδια υγειονομική επιτροπή του ΙΚΑ. 

Το προσωπικό της ΚΕΥΑΠ, ακολουθεί τις αργίες των 
δημοτικών υπαλλήλων. 

Άδεια απουσίας για λόγους υγείας με πλήρεις αποδο¬ 
χές και για χρονικό διάστημα μέχρι 30 ημερών σ’ ένα έτος 
χορηγείται από τον αρμόδιο ασφαλιστικό οργανισμό 
ύστερα από έγγραφη γνωμάτευση του αρμοδίου γιατρού ή 
επιτροπής. 

Άδειες απουσίας λόγω υγείας με πλήρεις αποδοχές και 
για χρονικό διάστημα μεγαλύτερο των 30 ημερών και μέχρι 
90 ημέρες μέσα σ' ένα έτος δύναται να χορηγεί το Δ.Σ. 
ύστερα από έγγραφη γνωμάτευση ιατρού οριζομένου από 
αυτό επιπλέον της προηγούμενης διαδικασίας. 

Σε περίπτωση σοβαρής άσθένειαςτοΔ,Σ. μπορεί να πα¬ 
ρατείνει την άδεια απουσίας με πλήρεις αποδοχές για ένα 
ακόμα τρίμηνο, ώστε ο εργαζόμενος να μπορεί να απου- 

σιάζει λόγω υγείας μέσα σε ένα έτος συνολικά 6 μήνες 
αφού προσκομίσει έγγραφη γνωμάτευση της αρμόδιας 
επιτροπής του ασφαλιστικού φορέα και γνωμάτευση ια¬ 
τρού οριζομένου από το Δ.Σ. 

Αρθρο 30 

Μητρώο και σύστημα αξιολόγησης προσωπικού 

Για όλο το προσωπικό τηρείται απο τη Διοικητική Υπη¬ 
ρεσία μητρώο που περιλαμβάνει όλα τα αναγκαία στοιχεία 
που αφορούν την υπηρεσιακή κατάσταση των εργαζομέ¬ 
νων όπως: 

α. Όνομα, Επώνυμο, Πατρώνυμο, χρονολογία και τόπο 
γέννησης, ημερομηνία νόμου, χρονολογίες γέννησης παι¬ 
διών, διεύθυνση κατοικίας και τηλέφωνο. 

β) Την απόφαση πρόσληψης, τα τυπικά προσόντα, την 
ειδικότητα, τις θέσεις στις οποίες τοποθετήθηκε κατά και¬ 
ρούς, καθώς και τις χροηγηθείσες έκτακτες αποδοχές. 

γ) Τις κάθε είδους άδειες που χορηγήθηκαν στον εργα¬ 
ζόμενο καθώς και τις τυχόν επιβληθείσες ηθικές αμοιβές 
και τις πειθαρχικές ποινές. 

δ) Το σύνολο των αποδοχών που λαμβάνει ο εργαζόμε¬ 
νος μετά από κάθε οικονομική μεταβολή. 

ε) Τις ετήσιες εκθέσεις αξιολόγησης. 

Η αξιολόγηση του προσωπικού γίνεται μία φορά το 
χρόνο με τη μέθοδο της βαθμολόγησης κριτηρίων. Τα κρι¬ 
τήρια αυτά συνοδεύονται απο συντελεστές βαρύτητας, οι 
οποίοι διαφοροποιούνται ανάλογα με τη θέση εργασίας 
και καθορίζονται με απόφαση του Δ.Σ. μετά από εισήγηση 
του Γενικού Δ/ντή. Τα κριτήρια αξιολόγησης είναι: 

- Καλή γνώση της εργασίας 

- Προθυμία και πρωτοβουλία 

- Αποτελεσματικότατα 

- Συνεργασιμότητα και συλλογικότητα 

- Συνέπεια και επιμέλεια 

Μια φορά το χρόνο οι Προϊστάμενοι Υπηρεσιών συντάσ¬ 
σουν έκθεση αξιολόγησης των εργαζομένων. Οι εκθέσεις 
αυτές συντάσσονται για όλο το προσωπικό σε πρώτο 
βαθμό από τον αρμόδιο υπεύθυνο του τμήματος και σε 
δεύτερο από τον Γ ενικό Δ/ντή της Επιχείρησης. Η έκθεση 
για την υπηρεσιακή δράση και επίδοση των υπευθύνων 
των τμημάτων συντάσσεταισε πρώτο βαθμό από το Γ ενικό 
Δ/ντή και σε δεύτερο από τον πρόεδρο του Δ.Σ. και υπο¬ 
βάλλεται στο Δ.Σ. για έγκριση. 

Αντίγραφο της έκθεσης για την υπηρεσιακή δράση και 
επίδοση του κάθε εργαζομένου τίθεται σε γνώση του, το 
υπογράφει και παράλληλα μπορεί να αναγράψει τις από¬ 
ψεις του σε αυτό. 

Αρθρο 31 

Πειθαρχικά παραπτώματα 

Πειθαρχικό παράπτωμα συνιστά κάθε υπαίτια πράξη ή 
παράλειψη εργαζομένων, που αποτελεί παράβαση υπη¬ 
ρεσιακού καθήκοντος ή αντίκειται στην υπηρεσιακή τάξη 
ή είναι επιζήμια στα συμφέροντα της Επιχείρησης. 

Το υπηρεσιακό καθήκον των εργαζομένων και οι υπο¬ 
χρεώσεις που απορρέουν από αυτό προσδιορίζονται από: 

- Τις διατάξεις της κείμενης νομοθεσίας 

- Τις διατάξεις του παρόντος Οργανισμού Εσωτερικής 
Υπηρεσίας. 

- Τις εντολές, εγκυκλίους και οδηγίες της Επιχείρησης 
και των αρμοδίων οργάνων. 

-Τους κανόνες ασφαλείας στην εκτέλεση εργασίας. 

- Τις τυχόν συμφωνίες μεταξύ επιχείρησης και εργαζο¬ 
μένων. 


- Την ατομική σύμβαση εργασίας μεταξύ της Επιχείρη¬ 
σης και του εργαζομένου. 

- Τη φύση της εργασίας κάθε ειδικότητας και θέσης ερ¬ 
γασίας. 

- Τους κανόνες της επιστήμης και της τέχνης. 

Την καλή πίστη και τον κοινωνικό σκοπό που εκτελεί η 
Επιχείρηση. 

Παραπτώματα που δεν προβλέπονται ρητά από τον πα¬ 
ρόντα Οργανισμό κατατάσσονται σε μία από τις πλησιέ- 
στερες ανάλογες ή παρεμφερείς περιπτώσεις των παρα¬ 
πτωμάτων που προβλέπονται από τον παρόντα Οργανισμό 
και το Νόμο. 

Κάθε πειθαρχικό παράπτωμα τιμωρείται ανάλογα με τη 
συβαρότητά του σύμφωνα με τις διατάξεις αυτού του Ορ¬ 
γανισμού. 

Ενδεικτικά πειθαρχικά παραπτώματα είναι: 

α. Η αναξιοπρεπής και ανάρμοστη συμπεριφορά και δια¬ 
γωγή μέσα στην Επιχείρηση ή έξω από αυτήν, τόσο απένα¬ 
ντι στους συναδέλφους όσο και απέναντι σε τρίτους. 

β. Η αδιαφορία, η αμέλεια, η ατελής εκτέλεση, η αδι¬ 
καιολόγητη αποχή και η άρνηση εκτέλεσης της εργασίας 
που του έχει ανατεθεί. 

γ. Η φθορά από εγκατάλειψη, η κακή χρήση και απώλεια 
αντικειμένων (υλικά, εργαλεία) που αποτελούν περιουσία 
της Επιχείρησης καθώς και η μη έγκαιρη αναφορά της 
φθοράς ή της απώλειας στους Προϊσταμένους. 

δ. Η αποσιώπηση πειθαρχικών παραπτωμάτων των υφι¬ 
σταμένων από τους Προϊσταμένους. 

ε. Η παράλειψη της άσκησης του επιβεβλημένου υπη¬ 
ρεσιακού ελέγχου. 

στ. Η υπεξαίρεση ή ιδιόχρηση των περιουσιακών στοι¬ 
χείων της Επιχείρησης. 

ζ. Η χρησιμοποίηση της ιδιότητας του εργαζομένου 
στην Επιχείρηση για το ίδιο όφελος ή έναντι οποιουδήποτε 
ανταλλάγματος προς όφελος τρίτου, κατά παράβαση του 
υπηρεσιακού καθήκοντος, της υποχρέωσης πίστης προς 
την Επιχείρηση, των χρηστών και συναλλακτικών ηθών. 

Αρθρο 32 

Πειθαρχικές κυρώσεις 

Η δίωξη και η τιμωρία κάθε πειθαρχικού παραπτώματος 
αποτελεί υπηρεσιακό καθήκον. Κάθε πειθαρχικό παρά¬ 
πτωμα έχει ως άμεση συνέπεια επιβολή πειθαρχικής ποι¬ 
νής. 

Αρμόδια όργανα για την επιβολή των πειθαρχικών ποι¬ 
νών είναι ο Γενικός Δ/ντής, το πρωτοβάθμιο, καθώς και το 
δευτεροβάθμιο Πειθαρχικό Συμβούλιο της Επιχείρησης. 

Οι πειθαρχικές ποινές πού επιβάλλονται είναι: 

- Προφορική παρατήρηση και έγγραφη παρατήρηση. 

- Η έγγραφη επίπληξη. 

- Το πρόστιμο. 

- Η προσωρινή παύση (διαθεσιμότητα). 

- Η οριστική απόλυση. 

Το πρωτοβάθμιο Πειθαρχικό Συμβούλιο είναι τριμελές 
και συγκροτείται από ένα μέλος του Δ.Σ. ως Πρόεδρο, από 
το Γενικό Δ/ντή της Επιχείρησης και από τον Προϊστάμενο 
της Υπηρεσίας που ανήκει ο εργαζόμενος, η περίπτωση 
του οποίου πρόκειται να εξετασθεί. 

Το δευτεροβάθμιο Πειθαρχικό Συμβούλιο είναι πεντα¬ 
μελές και συγκροτείται απο δύο μέλη του Δ.Σ. εκ των 
οποίων το ένα προεδρεύει, από τον Γ ενικό Δ/ντή της Επι¬ 
χείρησης και από τον Προϊστάμενο της Υπηρεσίας που 
ανήκει ο εργαζόμενος η περίπτωση του οποίου πρόκεπαι να 
εξετασθεί και από έναν εκπρόσωπο των εργαζομένων. 




2058 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Οι πειθαρχικές παραβάσεις του Γενικού Δ/ντή τιμωρού¬ 
νται με απόφαση του Δ.Σ. της Επιχείρησης, ύστερα από 
εισήγηση του Προέδρου της. 

Πριν από την επιβολή των ποινών ο Γ ενικός Δ/ντής της 
Επιχείρησης οφείλει με έγγραφό του να καλέσει τον εργα¬ 
ζόμενο που υπέπεσε σε πειθαρχικό παράπτωμα να απο- 
λογηθεί εγγράφως εντός τριών (3) ημερών. Αν περάσει η 
παραπάνω προθεσμία άπρακτη, τότε κρίνεται αναπολόγη¬ 
τος και του επιβάλλεται ποινή. 

Έγγραφο της Επιχείρησης, το οποίο απευθύνεται σε 
οποιοδήποτε εργαζόμενο που δεν προσέρχεται ή αρνείται 
να το παραλάβει, θεωρείται ότι του επιδόθηκε νόμιμα μό¬ 
λις περάσουν πέντε (5) ημέρες από την τοιχοκόλληση του 
εγγράφου στον πίνακα ανακοινώσεων της Επιχείρησης 
όπου υπογράφουν τρεις (3) μάρτυρες υπάλληλοι της Επι¬ 
χείρησης. 

Σε περίπτωση επιβολής ποινής ο εργαζόμενος μπορεί 
μέσα σε προθεσμία τριών {3) ημερών να προσβάλλει την 
απόφαση στο αμέσως ανώτερο πειθαρχικό όργανο. 

Στην απόφαση με την οποία επιβάλλεται στον εργαζό¬ 
μενο πεθαρχική ποινή προσωρινής παύσης ή οριστικής 
απόλυσης, μπορεί να γίνει προσφυγή από τον ενδιαφερό¬ 
μενο στο αρμόδιο Διοικητικό Δικαστήριο μέσα στην προ¬ 
θεσμία που ορίζει ο νόμος. Στην περίπτωση αυτή ανα¬ 
στέλλεται η εκτέλεση της ποινής. 

Το πρόστιμο ως πειθαρχική ποινή μπορεί να φτάσει μέ¬ 
χρι το 1/5 των μηνιαίων αποδοχών του εργαζομένου. 

Η προσωρινή παύση που επιβάλλεται είναι τουλάχιστον 
δέκα πέντε (15) ημερών και μικρότερος των τριών (3) μη¬ 
νών χωρίς να καταβάλλονται αποδοχές. 

Σε περίπτωση συρροής παραπτωμάτων επιβάλλεται η 
ποινή που αντιστοιχεί στο βαρύτερο παράπτωμα. 

Για την επιμέτρηση της ποινής λαμβάνεται υπόψη η βα¬ 
ρύτητα του παραπτώματος, οι περιστάσεις που οδήγησαν 
σ’ αυτό, το ύψος της υλικής ή ηθικής βλάβης που υπέστη η 
Επιχείρηση και η τυχόν υποτροπή ή συρροή παραπτωμά¬ 
των. 

Το πειθαρχικό παράπτωμα παραγράφεται σε ένα χρόνο 
από την ημέρα που ο Γ ενικός Δ/ντής έλαβε γνώση τόσο 
του αδικήματος όσο και του υπεύθυνου, σε κάθε περί¬ 
πτωση το αδίκημα παραγράφεται μετά από τρία (3) χρόνια 
από την διάπραξη. Η παραγραφή ισχύει ως προς τον φερό- 
μενο ως υπαίτιο. Η παραγραφή προγενέστερου πειθαρχι¬ 
κού παραπτώματος αναστέλλεται για όσο διαρκεί η πει¬ 
θαρχική διαδικασία που κινήθηκε για μεταγενέστερο πα¬ 
ράπτωμα που διαπράχθηκε με σκοπό τη συγκάλυψη του 
πρώτου. Πειθαρχικό παράπτωμα που έχει παραγραφεί και 
διαπιστώνεται τυχαία κατά τη διερεύνηση άλλου παρα¬ 
πτώματος, λαμβάνεται υπόψη ως επιβαρυντική περί¬ 
πτωση στην επιμέτρηση της ποινής που τυχόν θα επιβλη¬ 
θεί. Η άσκηση ποινικής δίωξης ακόμη και στην περίπτωση 
που απαιτείται έγκλιση, είναι ανεξάρτητη από την πειθαρ¬ 
χική διαδικασία, το Δ.Σ. όμως σε περίπτωση ποινικής δίω¬ 
ξης μπορεί να αναστείλει την πειθαρχική διαδικασία μέχρι 
πέρατος της εκκρεμοδικίας. 

Πραγματικά γεγονότα που βεβαιώνουν κατά την ποινική 
διαδικασία αξιολογούνται και λαμβάνονται ελεύθερα 


υπόψη από τα Πειθαρχικά Συμβούλια. 

Μέσα σε ένα χρόνο από την έκδοση της αμετάκλητης 
καταδικασιικής απόφασης είναι δυνατή η επανάληψη της 
πειθαρχικής διαδικασίας, αν πειθαρχικά είχε κριθεί ότι δεν 
έπρεπε να επιβληθεί η πειθαρχική ποινή, στην δε ποινική 
διαδικασία βεβαιώθηκαν περιστατικά που δεν είχε υπόψη 
του το Πειθαρχικό Συμβούλιο. 

Μέσα σ' ένα χρόνο από την έκδοση της αμετάκλητης 
αθωωτικής απόφασης από το ποινικό δικαστήριο, αν πει¬ 
θαρχικά είχε επιβληθεί ποινή, είναι δυνατή η επανάληψη 
της πειθαρχικής διαδικασίας, εκτός αν η απαλλαγή οφεί¬ 
λεται σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στον φάκελλο του εγαζομένου και λαμβάνονται υπόψη 
στη υπηρεσιακή του εξέλιξη. 

Αρθρο 33 
Ηθικές Αμοιβές 

Για εξαιρετικές πράξεις κατά την εκτέλεση της Υπηρε¬ 
σίας και για εξαιρετική απόδοση δύναται με απόφαση του 
Δ.Σ. να απονέμονται στο προσωπικό ηθικές αμοιβές ως 
εξής: 

α. Ευαρέσκεια. 

β. Γραπτός έπαινος ανακοινούμενος και στο υπόλοιπο 
προσωπικό. 

Αρθρο 34 

Με την εφαρμογή του παρόντος Ο.Ε.Υ. πρέπει να χορη¬ 
γείται ένα αντίτυπο σε κάθε τακτικό δόκιμο ή έκτακτο ερ¬ 
γατοϋπάλληλο, δεν μπορεί κανείς από το εργατοϋπαλλη- 
λικό προσωπικό της Κ.Ε.Υ.Α.Π., να ισχυριστεί ότι δεν γνω¬ 
ρίζει τον παρόντα Ο.Ε.Υ. 

Κάθε δε καινούργιος εργατοϋπάλληλος δηλώνει με 
γραπτή δήλωση ότι έλαβε γνώση του Ο.Ε.Υ. 

Η παραπάνω γραπτή δήλωση αποτελεί τη σύμβαση 
εξαρτημένης εργασίας που καταρτίζεται μεταξύ της 
ΚΕΥΑΠ και του εργατοϋπαλλήλου. 

Αρθρο 35 

Ο παρών Ο.Ε.Υ. μπορεί να τροποποιείται ή να συμπλη¬ 
ρώνεται με απόφαση του Δ.Σ. της ΚΕΥΑΠ, που εγκρίνεται 
σύμφωνα με τις διατάξεις του Ν, 1069/80. 

Αρθρο 36 

Η ισχύς του παρόντος κανονισμού αρχίζει από την 
έγκρισή του από την αρμόδια Προϊσταμένη Αρχή. 

Άρθρο 37 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού αλλά σε 
βάρος του προϋπολογισμού της Κοινοτικής Επιχείρησης 
Ύδρευσης - Αποχέτευσης Πευκοχωρίου, το ύψος της 
οποίας για το τρέχον έτος δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 6 Μαρτίου 1996 

Ο Περ/κός Δ/ντής κ.α.α. 

Η Διευθύντρια 
ΣΤΑΜΑΤΙΑ ΚΛΑΜΟΥΡΗ 







ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΙΜΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 Τ ΥΡΕΤ ΟΗ * ΡΑΧ 52 34 312 | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 41 ^2 

Νικήτα 6-8 Τ.Κ. 185 31 4171307 

ΠΑΤΡΑ (Ο 61 ) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ, 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. . 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100δρχ. ανάβσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ,Α.Ε. εσόδου υπέρ 

ΤΑΠΕΤ 3512 

Α (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί; απολύσεις κτλ. Δημ, Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανυτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 · 

50.000 » 

25.000 » 

10.000 » 

5.000 » 

10.000 » 

3.000 » 

150.000 » 

10.000 ■ 

1.500 δρχ. 

2.500 » 

500 » 

2.500 · 

1.250 - 

500 » 

250 », 

500 » 

150 · 

7.500 » 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 - 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από τα Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η ίανουαρίου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






